CELEX: 32020R0517
Language: fi
Date: 2020-04-03 00:00:00
Title: Komission täytäntöönpanoasetus (EU) 2020/517, annettu 3 päivänä huhtikuuta 2020, tiettyjen tavaroiden luokittelusta yhdistettyyn nimikkeistöön

14.4.2020   
               
               
                  FI
               
               
                  Euroopan unionin virallinen lehti
               
               
                  L 114/4
               
            
         KOMISSION TÄYTÄNTÖÖNPANOASETUS (EU) 2020/517,
         annettu 3 päivänä huhtikuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä huhtikuuta 2020.
            
               
                  Komission puolesta,
               
               
                  puheenjohtajan nimiss
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Tavara koostuu tekohavusta (havupuu) valmistetusta noin viiden metrin pituisesta koristeköynnöksestä ja noin 60 LED-valon ketjusta, joka on kiedottu koristeköynnöksen ympärille. Valoketjussa on 230 voltin virransyöttö. Sekä koristeköynnös että valoketju on valmistettu muovista.
                        (Katso kuva) (*1).
                     
                     
                        6702 10 00 
                     
                     
                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 6702 ja 6702 10 00  nimiketekstien mukaisesti.
                        Tavara on 3 yleisen tulkintasäännön b alakohdassa tarkoitettu kokoonpantu tavara. Tavaran objektiivisten ominaisuuksien vuoksi eli sen vuoksi, että se koostuu koristeköynnöksestä, joka on valmistettu tekohavusta, ja valoista, jotka lisäävät sen koristevaikutelmaa, tavara on ensisijaisesti suunniteltu koristeeksi. Lisäksi tekohavusta valmistettu koristeköynnös on edelleen esillä tai sitä käytetään koristeena myös silloin, kun sen valot on kytketty pois. Sen vuoksi tekohavusta valmistettu koristeköynnös, joka muistuttaa luonnontuotetta (ks. myös harmonoidun järjestelmän selitykset, nimike 6702), on osa, joka antaa tavaralle sen olennaisen luonteen koristetavarana. Näin ollen luokittelu alanimikkeen 9405 40  muuksi sähkövalaisimeksi ja -valaistusvarusteeksi ei tule kyseeseen.
                        Tavaraa ei myöskään voida luokitella alanimikkeen 9505 10  joulunviettoesineeksi, koska sen objektiiviset ominaisuudet viittaavat siihen, että sitä ei käytetä pelkästään joulunvietossa vaan pääasiassa koristeena talvikauden aikana (ks. 95 ryhmän 1 lisähuomautuksen 1 a kohdan viimeinen kappale).
                        Tavara on sen vuoksi luokiteltava CN-koodiin 6702 10 00  muovista valmistetuiksi tekolehdiksi.
                     
                  
               
            
               (*1)  Kuva on ainoastaan ohjeellinen.